Pfaueninsel

Pfaueninsel (norsk: «Påfugløya») er en øy i elva Havel nær Wannsee i Berlin i Tyskland, og et populært utfartssted for berlinerne. Det går ferge dit.

Noen kabellengder lenger øst ligger en mindre øy kalt Schwanenwerder («Svaneøya»), som opprinnelig het Sandwerder («Sandbanken»).Schwanenwerder

Fram til 1689 sto glassverket til alkymisten Johannes Kunckel (1635-1703) på Pfaueninsel, der han utførte sine eksperimenter. Han falt i unåde da kurfyrsten døde i 1688, verkstedet hans ble brent ned, og han valgte å dra til Sverige, hvor han senere ble adlet for sitt arbeid.Paul Stänner: «Johannes Kunckel», 8. juni 2016

Opprinnelig het Pfaueninsel Kaninchenwerder («De små kaniners øy»); en Werder er en øy som ligger i en elv.<ref>[https://en.langenscheidt.com/german-english/werder Oversettelse av ordet Werder]</ref> Navnet endret seg da det kom påfugler dit. I 1793 gjorde den prøyssiske kongen Fredrik Vilhelm II krav på øya som en del av Hohenzollern-dynastiet og bygde et menasjeri og en dyrehage her, med blant annet påfugler som fremdeles trives her. I årene 1794-97 fikk han oppført et slott her etter grevinne Wilhemine von Lichtenaus planer. Slottet var deretter kongefamiliens sommerbolig,Slott og park på Pfaueninsel men er under restaurering frem til 2024 og derfor midlertidig stengt.Slottet, Pfaueninsel

Etter hvert som dyrehagen ble en populær attraksjon, følte den sjenerte kongen det så plagsomt at han ga bort dyrene i 1842, noe som førte til stiftelsen av Berlins nåværende zoo.Pfaueninsel og Berlin zoo Men påfuglene er her fremdeles.Påfugler på PfaueninselPalmenhaus'' («Palmehuset») tok fyr av ukjente årsaker i 1880 og brant ned. Man mente at brannårsaken kunne ha vært en gnist fra skorsteinen, ettersom palmehuset var bygd av tre. Det ble ikke gjenoppbygd, og i dag står bare grunnmuren tilbake.

I etterkrigstiden tilhørte Pfaueninsel Vest-Berlin i bydelen Bezirk (= område) Zehlendorf, som i dag er erstattet av Steglitz-Zehlendorf. Øya er fremdeles rik på natur og har frittgående påfugler og andre eksotiske fugler i bur.

Hele øya er er et naturreservat, og siden 1990 har den stått på UNESCOs liste over verdens kulturarvPå UNESCOs verdensarvliste som en del av slott og parker i Potsdam og Berlin.

 Referanser 

 Eksterne lenker 

 Omfattende skildring med mange bilder av Palmenhaus
 Bilder av  Pfaueninsel 

Kategori:Kultur i Berlin
Kategori:Steglitz-Zehlendorf
Kategori:Øyer i Tyskland
Kategori:Parker og skoger i Berlin
Kategori:Verdensarven i Tyskland